Nafarroako Parlamentuko Mahaiak, 2017ko urriaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana San Martín Aniz andreak aurkeztutako galdera, Skolae Plana abian jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko urriaren 9an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Ana San Martín andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten dio Nafarroako Gobernuari, idatziz erantzun diezaion:

Nafarroako Parlamentuan Skolae Plana urriaren 3an aurkeztu ondoren, eta galderari erantzun ez zitzaionez, honako galdera hau aurkezten da, idatziz erantzun dakion:

– Zein da ikastetxeen kronograma, hurrengo hiru ikasturteetarako? Ikastetxe kopurua ikasturte bakoitzeko eta, dagoeneko jakiterik badago, ikastetxeen izenak.

– Jadanik urratsik egin al da 2018-2019 ikasturtean plana abian jarriko den ikastetxeetako hezkuntza-eragile guztiekin?

Iruñean, 2017ko urriaren 4an

Foru parlamentaria: Ana San Martín